text: Rakettstøðin í Hetlandi nærkast veruleika
text: #000001
text: Í næstum fara fólkini, ið standa fyri ætlanini, at kunna nærri um hvat hetta inniber
text: #000002
text: Felagið, sum hevur ætlanir um at byggja eina rúmdarstøð á oynni Unst í Hetlandi fer í næstum at kunna meira um stóru ætlanirnar. Tað hendir á eini framsýning, sum verður sett upp fyrstu vikuna mai mánaði.
text: #000003
text: Herfyri setti privata íløgufelagið Leonne International tvær milliónir pund – góðar 17 milliónir krónur – í felagið, og í farnu viku bóru óváttað tíðindi um, at risastóra felagið Lockheed Martin hevur ætlanir um at flyta sítt ætlaða rúmdarvirksemi í Bretlandi úr Sutherland í Norðurskotlandi til økið hjá Shetland Space Centre longst í ein landnyðring í Hetlandi.
text: #000005
text: - Eftir eitt trý ára stríð at vinna Unst viðurkenning sum best egnaða økið at senda upp smáar rúmdarrakettir, eru vit nú til reiðar at fara út í almenningin við okkara ætlanum.
text: #000007
text: Tað er fyrr komið fram, at rúmdarætlanir á Hetlandi hevur avleitt virksemi við sær í Føroyum, tí ætlandi skal ein støð vera í Føroyum, sum tekur niður dátur frá rakettum og fylgisveinum.
text: #000008
text: Shetland Space Centre søkir um at sleppa av byggja eina uppsendingarstøð – ’vertical launch spaceport’ – við øllum tilhoyrandi neyðugum hentleikum, úti á Lamba Ness – Lambanesi – norðeystast á Unst.
text: #000009
text: Á hesum nesinum liggja leivdir av einari stórari radarastøð frá øðrum verðaldarbardaga. Í umsóknini verður eisini biðið um loyvi at gera eina rúmdarstøð í økinum, sum eitur Saxa Vord Resort, sum er ein niðurløgd fyrrverandi støð hjá Royal Air Force, sum Frank og Debbie Strang síðani hava yvirtikið og innrættað til eitt ferðafólkasentur, har møguleiki er at bæði gista og eta. Á staðnum er eisini eitt lítið ginn-brennarí.
text: #000010
text: - Hetta er ein ógvuliga spennandi tíð fyri meg og fyri liðið aftan fyri SSC (Shetland Space Centre). Vit eru nú, saman við samstarvsfeløgum okkara, til reiðar at vísa fram eina ætlan av týdningi fyri rúmdarídnaðin í bæði Unst, Hetlandi, Skotlandi og bretlandi, sigur Frank Strang.
text: #000012
text: Á filminum herundir sæst nesið, Lamba Ness, har ætlanin er at gera rúmdarstøðina á økinum, har ein stór radarastøð var staðsett undir øðrum verðaldarbardaga:
text: #000013
text: Lavrov: Vesturheimurin er farin í kríggj móti okkum
text: #000020
text: Myndir: Hátíðarhildu 50 ár við Velbastaðvegin
text: #000022